Ritratt: Partit Nazzjonalista .td_uid_2_60b8eea22c267_rand.td-a-rec-img{text-align:left}.td_uid_2_60b8eea22c267_rand.td-a-rec-img img{margin:0 auto 0 0} Read in English . Il-Partit Nazzjonalista qed jisħaq li "l-Public Broadcasting Services qed ikompli jikkonferma kemm hu maħtuf mill-Gvern u qed iservi biss ta' propoganda għall-Gvern." F'konferenza tal-aħbarijiet li id-deputat tal-PN David Thake u l-kandidat għall-elezzjoni ġenerali, Dorian Sciberras, qalu li tant hu hekk li s-sejħa tal-Kap tal-Oppożizzjoni Bernard Grech għar-riżenja jew tkeċċija tal-Ministru Carmelo Abela ġiet ċensurata u ma ħarġitx waqt l-aħbarijiet tax-xandir tal-istat. Ilbieraħ il-Kap tal-PN, f'messaġġ fuq Facebook qal li l-Prim Ministru Robert Abela ma jistax jibqa' ma jiddeċidix quddiem allegazzjonijiet mill-aktar serji li qed isiru fuq Ministru tiegħu u fuq persuna oħra li sa ftit ilu kienet tpoġġi miegħu fil-kabinett ta' Joseph Muscat. Filmat: "Il-PM ma jistax jibqa' ma jiddeċidix dwar Carmelo Abela" – Grech Ilbieraħ ukoll ġie rrapurtat li l-aħwa George u Alfred Degiorgio qalu li l-gvern irrifjuta t-talbiet tagħhom għal maħfra minħabba kunflitt ta' interess, għaliex il-gvern ma jridx jisma' l-informazzjoni li kellhom dwar l-allegat involviment tal-ex ministru Chris Cardona fl-assassinju ta' Daphne Caruana Galizia kif ukoll fl-involviment tal-Ministru Carmelo Abela f' "reati serji", inkluż "kompliċità f'serq bl-armi". Huma kitbu ittra lill-Kummissarju Ewropew għall-Ġustizzja biex jinfurmawh dwar il-kunflitt ta' interess dwar il-maħfra. L-aħwa Degiorgio jimplikaw lil Cardona u Abela f'reati serji Minn naħa tiegħu David Thake saħaq li s-sitwazzjoni fix-xandir tal-istat illum qiegħda fi stat fejn il-Gvern għandu magna ta' propoganda li mhux tintuża b'mod ġust. Għalhekk appella biex dan kollu jieqaf b'mod immedjat u x-xandir tal-istat iservi l-irwol ewlieni tiegħu dak li jinforma lill-pubbliku b'mod bilanċjat. Thake fakkar ukoll kif il-PBS sal-lum naqas milli jxandar stqarrija li ordnatlu jxandar l-Awtorita' tax-Xandir wara protest ieħor li kien għamel il-Partit Nazzjonalista u qiegħed ikompli jisfida din l-istituzzjoni. Min-naħa tiegħu l-kandidat għall-elezzjoni ġenerali Dorian Sciberras fakkar kif dan ma kienx l-ewwel każ li l-Partit Nazzjonalista ġie ċċensurat. Saħaq li l-messaġġ tal-Kap tal-Partit Nazzjonalista, dik li l-Prim Ministru ma jistax jibqa' jkaxkar saqajh u jieħu azzjoni fil-konfront ta' Carmelo Abela, kien messaġġ relevanti li iżda l-PBS għażel li jwarrbu. Għal dan il-Partit Nazzjonalista reġa' ressaq protest ieħor bit-tama li ssir ġustizzja u l-pubbliku jirċievi l-informazzjoni b'mod imparzjali kif jixraqlu. Carmelo Abela ma jgħidx jekk offriex ir-riżenja lill-PM .td_uid_3_60b8eea22c6d9_rand.td-a-rec-img{text-align:left}.td_uid_3_60b8eea22c6d9_rand.td-a-rec-img img{margin:0 auto 0 0}